На основу члана 92. и члана 97. став 4. Закона о планирању и изградњи („Службени гласник РС'', бр. 72/2009, 81/2009-исправка, 64/2010 - одлука УС, 24/2011, 121/2012, 42/2013 – одлука УС, 50/2013- одлука УС, 98/2013 – одлука УС ,132/2014…9/2020) и члана 40. Статута општине Чајетина, („Службени лист општине Чајетина“ бр.2/2019 ) Скупштина општине Чајетина на седници одржаној 13. јуна 2022. године, донела је

**ОДЛУКУ О**

**УРЕЂИВАЊУ ГРАЂЕВИНСКОГ ЗЕМЉИШТА СРЕДСТВИМА ФИНАНСИЈЕРА ПД “ВАЛВОЛИН'' ДОО УЖИЦЕ**

**Члан 1.**

Овом одлуком о уређивању грађевинског земљишта предвиђа се извођење радова у циљу завршетка изградње управне зграде са радионицом , гаражама, перионицом и претоварним платоом са косим навозом који се гради у насељеном месту Златибор на к.п. број 4590/49 КО Чајетина , инвеститора општина Чајетина за потребе КЈП'' Златибор'' Чајетина који би се финансирали средствима финансијера ПД '' ВАЛВОЛИН'' доо Ужице.

**Члан 2.**

 Предрачунска вредност радова наведених у члану 1. Одлуке утврђена је на основу достављених и оверених предмера и предрачуна од стране вештака грађевинске струке и извршене контроле цена за предметне радове, у укупном износу од 50157.169 динара, без припадајућег ПДВ-а.

**Члан 3.**

Финансијер ће извести радове предвиђене чланом 1. Одлуке и након потврде надлежног надзорног органа извршиће се коначни обрачун који ће бити умањен од утврђеног доприноса за уређивање грађевинског земљишта за изградњу објекта на к.п. број 4577/360 КО Чајетина .

**Члан 4.**

 Овлашћује се Општинска управа да закључи уговор са финансијером у смислу члана 92. Закона о планирању и изградњи, којим ће се регулисати међусобна права и обавезе уговорних страна поводом ове одлуке.

**Члан 5.**

 Ова одлука ступа на снагу даном доношења а биће објављена у ''Службеном листу општине Чајетина''.

**СКУПШТИНА ОПШТИНЕ ЧАЈЕТИНА**

**Број: 400- 445/2022-02 од 13.јуна 2022. године**

**ПРЕДСЕДНИК**

 **Скупштине општине,**

*Арсен Ђурић*